কেনিয়ায় ভয়াবহ বিমান দুর্ঘটনা, ১২ পর্যটকের মৃত্যু

ওয়েবডেস্ক- কেনিয়ায় (Kenya) ভয়াবহ বিমান দুর্ঘটনা (Tourist Plane Crashes) । এখনও পর্যন্ত ১২ জন পর্যটকের মৃত্যুর আশঙ্কা করা হচ্ছে। মঙ্গলবার সকালে মাসাইমারার জাতীয় অভয়ারণ্যে (Maasai Mara National Reserve) যাওয়ার সময় ভেঙে পড়ে ছোট বিমানটি। যাত্রীদের অধিকাংশই পর্যটক বলে জানা গেছে। কেনিয়ার দিয়ানি বিমানঘাঁটি থেকে মাসাইমারার উদ্দেশে যাত্রা করেছিল বিমানটি। দিয়ানি থেকে ৪০ কিলোমিটার দূরে গিয়ে ভেঙে পড়ে বিমানটি।

স্থানীয় সংবাদমাধ্যম সূত্রে খবর, মঙ্গলবার সকাল সাড়ে ৫টা নাগাদ দুর্ঘটনা ঘটে। উড়ানটি কোয়ালে কাউন্টির সিম্বা গোলিনিতে ভেঙে পড়ে। কর্মকর্তারা জানিয়েছেন, উদ্ধারকারীরা ঘটনাস্থলে একটি পুড়ে যাওয়া ধ্বংসাবশেষ খুঁজে পেয়েছেন।

স্থানীয় সংবাদমাধ্যম জানিয়েছে, একটি 5Y-CCA বিমান ছিল এবং এতে আটজনের একটি পরিবার ছিল। মাসাই মারা জাতীয় সংরক্ষণাগার একটি জনপ্রিয় পর্যটন কেন্দ্র এবং তানজানিয়ার সেরেঙ্গেটি থেকে বার্ষিক বন্য হরিণ স্থানান্তরের স্থান।

আরও পড়ুন- মাঝরাতে থরথরিয়ে কাঁপল তুরস্ক!

কেনিয়া সিভিল এভিয়েশন অথরিটি জানিয়েছে, কী কারণে এই দুর্ঘটনা তা খতিয়ে দেখা হচ্ছে। সরকারি সংস্থাগুলি ঘটনাস্থলে পৌঁছেছে। কোয়ালে কাউন্টির কমিশনার স্টিফেন ওরিন্দে সংবাদমাধ্যমকে জানিয়েছেন, মঙ্গলবার সকালে আবহাওয়া খারাপ ছিল। এই মুহূর্তে এখানে আবহাওয়া খুব একটা ভালো নয়। সকাল থেকেই বৃষ্টি হচ্ছে এবং খুব কুয়াশাও আছে। প্রত্যক্ষদর্শীরা জানিয়েছেন, হঠাৎ করেই বিকট শব্দ শুনতে পায় তারা। সেখানে পৌঁছে তারা বেশ কিছু দেহ ছড়িয়ে ছিটিয়ে পড়ে থাকতে দেখে। মোম্বাসা এয়ার সাফারি বিমান সংস্থা তারা বেসামরিক বিমান চলাচল সংস্থার সাথে সহযোগিতা করছে।

দেখুন আরও খবর-

& nbsp;